CELEX: 32007R1231
Language: lt
Date: 2007-10-19 00:00:00
Title: 2007 m. spalio 19 d. Komisijos reglamentas (EB) Nr. 1231/2007 dėl tam tikrų prekių klasifikavimo Kombinuotojoje nomenklatūroje

23.10.2007   
            
            
               LT
            
            
               Europos Sąjungos oficialusis leidinys
            
            
               L 279/3
            
         
      KOMISIJOS REGLAMENTAS (EB) Nr. 1231/2007
   2007 m. spalio 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 19 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 733/2007 (OL L 169, 2007 6 29, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Tarybos reglamentas (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Infraraudonųjų spindulių namų sauna, montuojama pastate, kurioje telpa iki 2 asmenų, sudaryta iš:
                              
                                          —
                                       
                                       
                                          šešių „paruoštų montuoti“ surenkamųjų medinių skydų (plokščių)
                                       
                                    
                                          —
                                       
                                       
                                          suoliuko
                                       
                                    
                                          —
                                       
                                       
                                          ventiliavimo įrangos
                                       
                                    
                                          —
                                       
                                       
                                          oro jonizatoriaus.
                                       
                                    Kai kuriuose skyduose (plokštėse) įmontuota:
                              
                                          —
                                       
                                       
                                          durys su langeliu
                                       
                                    
                                          —
                                       
                                       
                                          keraminis tolimosios infraraudonosios spinduliuotės spektro srities šildytuvas
                                       
                                    
                                          —
                                       
                                       
                                          skaitmeniniai valdikliai
                                       
                                    
                                          —
                                       
                                       
                                          garsiakalbiai.
                                       
                                    Keraminio tolimosios infraraudonosios spinduliuotės spektro srities šildytuvo generuojamų spindulių bangos ilgis – 5,6–15 μm.
                              Gaminys atlieka tiek saunos, tiek infraraudonųjų spindulių šilumos terapijos aparato funkcijas. Jis skirtas pramogoms ir atsipalaidavimo procedūroms.
                           
                        
               
                  8516 79 70
               
               
                  Klasifikuojama vadovaujantis Kombinuotosios nomenklatūros 1, 2 (a punktu), 3 (b punktu) ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8516, 8516 79 ir 8516 79 70 atitinkančiais prekių aprašymais.
                  Pagrindinį gaminio požymį nulemia mechaniniai įrenginiai ir elektroninė įranga. Todėl jis nepriskirtinas 4421 pozicijai kaip kiti medienos gaminiai. Gaminys neatlieka jokių gydymo procedūrų, todėl nepriskirtinas 9018 pozicijai kaip medicinoje naudojamas instrumentas arba aparatas.
                  Gaminys nepriskirtinas ir 9406 pozicijai, nes nėra „savarankiškas“ užbaigtas arba neužbaigtas surenkamasis statinys.
                  Kadangi pagrindinę gaminio funkciją atliekantis keraminis tolimosios infraraudonosios spinduliuotės spektro srities šildytuvas yra elektroterminis prietaisas, atliekantis funkciją, nurodytą kitoje 85 skirsnio vietoje 8516), pozicija), gaminys nepriskirtinas 8543 pozicijai.
                  Kadangi keraminis tolimosios infraraudonosios spinduliuotės spektro srities šildytuvas skirtas daugiausia kūnui, bet ne patalpai, šildyti, gaminys nepriskirtinas 8516 29 subpozicijai kaip patalpų šildymo aparatas. Todėl jis priskirtinas 8516 79 subpozicijai.
               
            
                  
                              2.
                           
                           
                              Autonominis prietaisas, skirtas skaitmeniniams (vaizdo) kodams įrašyti į universalųjį skaitmeninį (optinį) diską (DVD) iš vaizdo kameros su vaizdo magnetofonu.
                              Prietaisas turi USB sąsają, per kurią jungiamas prie vaizdo kameros su vaizdo magnetofonu arba prie automatinio duomenų apdorojimo mašinos.
                              Prietaisą prijungus prie vaizdo kameros su vaizdo magnetofonu, vaizdo įrašymas valdomas pastaruojo aparato ir įrašoma tik vaizdo formatu.
                              Kai prietaisas sujungiamas su automatinio duomenų apdorojimo mašina, jį taip pat galima naudoti kaip duomenų kaupimo universaliuosiuose skaitmeniniuose (optiniuose) diskuose (DVD) įtaisą.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos E dalimi bei KN kodus 8521 ir 8521 90 00 atitinkančiais prekių aprašymais.
                  Prietaisas nepriskirtinas 8471 70 subpozicijai kaip atminties įtaisas (žr. 84 skirsnio 5 pastabos E dalį), nes atlieka specifinę funkciją – įrašo vaizdą iš vaizdo kameros.
                  Prietaisas nepriskirtinas 8521 pozicijai 8471 subpozicijai) kaip duomenų perrašymo mašina, nes jis nurodytas 8471 90) pozicijoje (kaip vaizdo įrašymo aparatas).
                  Prietaisas nepriskirtinas ir 8521), pozicijai, nes atlieka funkciją, nurodytą kitoje 85 skirsnio vietoje 8543 pozicija).
               
            
                  
                              3.
                           
                           
                              Skaitmeninis fotoaparatas, skirtas vaizdams fiksuoti ir įrašyti į 22 MB talpos vidinį atminties įtaisą arba į 1 GB atminties kortelę.
                              Fotoaparate įmontuotas 6 mln. vaizdo elementų krūvio sąsajos įtaisas (CCD) ir 6,35 cm (2,5 colio) įstrižainės ilgio skystųjų kristalų (LCD) įtaisas, kuris gali būti naudojamas kaip vaizduoklis fiksuojant vaizdus arba kaip ekranas jau įrašytų vaizdų peržiūrai.
                              Didžiausia nejudamo vaizdo kadrų (nuotraukų) skiriamoji geba – 3 680 × 2 760 vaizdo elementų (taškų).
                              Naudojant šią didžiausią skiriamąją gebą ir 1 GB talpos atminties kortelę, fotoaparatu galima įrašyti apie 290 nejudamo vaizdo kadrų. Naudojant 640 × 480 vaizdo elementų skiriamąją gebą ir 1 GB talpos atminties kortelę, juo galima įrašyti apie 7 550 nejudamo vaizdo kadrų.
                              Didžiausia vaizdo įrašų (filmų) skiriamoji geba – 640 × 480 vaizdo elementų (taškų).
                              Naudojant šią didžiausią skiriamąją gebą ir 1 GB talpos atminties kortelę, fotoaparatu galima padaryti apie 11 minučių trukmės vaizdo įrašą 30 kadrų per sekundę dažniu.
                              Fotoaparatas atlieka optinio vaizdo mastelio pokyčio funkciją, tačiau darant vaizdo įrašą tokios galimybės nėra.
                           
                        
               
                  8525 80 30
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8525, 8525 80 ir 8525 80 30 atitinkančiais prekių aprašymais.
                  Šis fotoaparatas nėra priskirtinas 8525 80 11 arba 8525 80 19 subpozicijai kaip televizijos kamera, kadangi juo galima įrašyti nejudamo vaizdo kadrus (nuotraukas) bei daryti vaizdo įrašą.
                  Fotoaparatu galima fiksuoti ir įrašyti aukštos kokybės nejudamo vaizdo kadrus (nuotraukas).
                  Tačiau fotoaparatu galima fiksuoti ir daryti tik žemesnės nei 800 × 600 vaizdo elementų kokybės vaizdo įrašus, be to ir jis neturi vaizdo mastelio pokyčio funkcijos darant vaizdo įrašą (žr. KN paaiškinimų 8525 80 30 subpozicijos paaiškinimą).
                  Įvertinus XVI skyriaus 3 pastabą, pagrindinė fotoaparato funkcija – nejudamo vaizdo kadrų fiksavimas ir įrašymas, todėl jis priskirtinas 8525 80 30 subpozicijai kaip skaitmeninis fotoaparatas.
               
            
                  
                              4.
                           
                           
                              Skaitmeninis fotoaparatas, skirtas vaizdams fiksuoti ir įrašyti į 1 GB atminties kortelę.
                              Fotoaparate įmontuotas 6 mln. vaizdo elementų krūvio sąsajos įtaisas (CCD) ir 5,08 cm (2,0 colio) įstrižainės ilgio skystųjų kristalų (LCD) įtaisas, kuris gali būti naudojamas kaip atlenkiamas vaizdo ieškiklis fiksuojant vaizdus arba kaip ekranas jau įrašytų vaizdų peržiūrai.
                              Didžiausia nejudamo vaizdo kadrų (nuotraukų) skiriamoji geba – 3 680 × 2 760 vaizdo elementų (taškų).
                              Naudojant šią didžiausią skiriamąją gebą ir 1 GB talpos atminties kortelę, fotoaparatu galima įrašyti apie 300 nejudamo vaizdo kadrų. Naudojant 640 × 480 vaizdo elementų skiriamąją gebą bei 1 GB talpos atminties kortelę, juo galima įrašyti apie 7 750 nejudamo vaizdo kadrų.
                              Didžiausia vaizdo įrašų (filmų) skiriamoji geba – 640 × 480 vaizdo elementų (taškų).
                              Naudojant šią didžiausią skiriamąją gebą ir 1 GB talpos atminties kortelę, fotoaparatu galima padaryti apie 42 minučių trukmės vaizdo įrašą 30 kadrų per sekundę dažniu.
                              Fotoaparatas atlieka optinio vaizdo mastelio pokyčio funkciją, kurią galima naudoti ir darant vaizdo įrašą (filmą).
                           
                        
               
                  8525 80 30
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8525, 8525 80 ir 8525 80 30 atitinkančiais prekių aprašymais.
                  Šis fotoaparatas nėra priskirtinas 8525 80 11 arba 8525 80 19 subpozicijai kaip televizijos kamera, kadangi juo galima įrašyti nejudamo vaizdo kadrus (nuotraukas) bei daryti vaizdo įrašą.
                  Fotoaparatu galima fiksuoti ir įrašyti aukštos kokybės nejudamo vaizdo kadrus (nuotraukas).
                  Nors gaminys sukonstruotas kaip vaizdo kamera su vaizdo magnetofonu atlieka vaizdo mastelio pokyčio funkciją, kurią galima naudoti darant vaizdo įrašą, ir juo galima padaryti iki 42 minučių trukmės vaizdo įrašą naudojant 640 × 480 vaizdo elementų skiriamąją gebą, tačiau vaizdo įrašymas tėra antrinė jo funkcija, kadangi aparatu galima fiksuoti ir įrašyti vaizdą, kurio vaizdo kokybė yra žemesnė nei 800 × 600 vaizdo elementų (žr. KN paaiškinimų 8525 80 30 subpozicijos paaiškinimą).
                  Įvertinus XVI skyriaus 3 pastabą, pagrindinė fotoaparato funkcija – nejudamo vaizdo kadrų (nuotraukų) fiksavimas ir įrašymas, todėl jis priskirtinas 8525 80 30 subpozicijai kaip skaitmeninis fotoaparatas.
               
            
                  
                              5.
                           
                           
                              Skaitmeninė vaizdo kamera, skirta vaizdams fiksuoti ir įrašyti į 2 GB atminties kortelę.
                              Vaizdo kameroje įmontuotas 5 mln. vaizdo elementų krūvio sąsajos įtaisas (CCD) ir 5,59 cm (2,2 colio) įstrižainės ilgio organinis šviesos diodų įtaisas (OLED), kuris gali būti naudojamas kaip atlenkiamas vaizdo ieškiklis fiksuojant vaizdus arba kaip ekranas jau įrašytų vaizdų peržiūrai.
                              Vaizdo kameroje įmontuota mikrofono įvesties sąsaja ir garso/vaizdo išvesties sąsaja.
                              Didžiausia vaizdo įrašų (filmų) skiriamoji geba – 1 280 × 720 vaizdo elementų (taškų).
                              Naudojant šią didžiausią skiriamąją gebą ir 2 GB talpos atminties kortelę, vaizdo kamera galima padaryti apie 42 minučių trukmės vaizdo įrašą (filmą) 30 kadrų per sekundę dažniu. Naudojant 640 × 480 vaizdo elementų skiriamąją gebą ir 2 GB talpos atminties kortelę, vaizdo kamera galima padaryti 2 valandų trukmės vaizdo įrašą (filmą) 30 kadrų per sekundę dažniu.
                              Didžiausia nejudamo vaizdo kadrų (nuotraukų) skiriamoji geba – 3 680 × 2 760 vaizdo elementų (taškų).
                              Naudojant šią didžiausią skiriamąją gebą ir 2 GB talpos atminties kortelę, vaizdo kamera galima įrašyti apie 600 nejudamo vaizdo kadrų (nuotraukų). Naudojant 640 × 480 vaizdo elementų skiriamąją gebą ir 2 GB talpos atminties kortelę, vaizdo kamera galima įrašyti apie 15 500 nejudamo vaizdo kadrų (nuotraukų).
                              Vaizdo kamera atlieka vaizdo mastelio pokyčio funkciją, kurią galima naudoti darant vaizdo įrašą.
                           
                        
               
                  8525 80 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8525, 8525 80 ir 8525 80 91 atitinkančiais prekių aprašymais.
                  Ši vaizdo kamera nepriskirtina 8525 80 11 arba 8525 80 19 subpozicijai kaip televizijos kamera, kadangi ja galima įrašyti nejudamo vaizdo kadrus (nuotraukas) bei daryti vaizdo įrašą.
                  Įvertinus XVI skyriaus 3 pastabą, pagrindinė vaizdo kameros funkcija – vaizdų fiksavimas ir įrašymas, nes naudodama 1 280 × 720 vaizdo elementų skiriamąją gebą ji gali padaryti aukštesnės kokybės negu 800 × 600 vaizdo elementai 42 minučių trukmės vaizdo įrašą 30 kadrų per sekundę dažniu. Be to, vaizdo kamera atlieka vaizdo mastelio pokyčio funkciją, kurią galima naudoti darant vaizdo įrašą (žr. KN paaiškinimų 8525 80 91 ir 8525 80 99 subpozicijų paaiškinimus).
                  Gaminys, kuriuo galima tik įrašyti televizijos kameros užfiksuotą garsą ir vaizdą, priskirtinas 8525 80 91 subpozicijai kaip vaizdo kamera su vaizdo magnetofonu.
               
            
                  
                              6.
                           
                           
                              Nešiojamasis aparatas, kurį sudaro tame pačiame korpuse sumontuotas navigacinis įtaisas (GPS) su integrine antena ir delninis kompiuteris (PDA) su instaliuota operacine sistema.
                              Aparato gabaritų matmenys: 11,2 (ilgis) × 6,9 (plotis) × 1,6 (gylis) cm.
                              Jame įrengta:
                              
                                          —
                                       
                                       
                                          atminties kortelės lizdas
                                       
                                    
                                          —
                                       
                                       
                                          8,9 cm (3,5 colio) spalvotas skystųjų kristalų (LCD) jutiklinis ekranas
                                       
                                    
                                          —
                                       
                                       
                                          vidinis šviesos diodų apšvietimo įtaisas
                                       
                                    
                                          —
                                       
                                       
                                          32 MB talpos kištukinė atmintinė
                                       
                                    
                                          —
                                       
                                       
                                          modulinis GPS įtaisas su atskira antena
                                       
                                    
                                          —
                                       
                                       
                                          garso įrašymo aparatas
                                       
                                    
                                          —
                                       
                                       
                                          MP3 formato rinkmenų atkūrimo įtaisas su įmontuotu garsiakalbiu
                                       
                                    
                                          —
                                       
                                       
                                          ausinių, USB, jungties ir kt. sąsajos bei
                                       
                                    
                                          —
                                       
                                       
                                          užduočių, kalendoriaus, pastabų, kontaktų valdymo mygtukai.
                                       
                                    
                        
               
                  8526 91 20
               
               
                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis bei KN kodus 8526, 8526 91 ir 8526 91 20 atitinkančiais prekių aprašymais.
                  Aparatą sudaro dvi sudedamosios dalys: automatinio duomenų apdorojimo mašina (8471 ir pozicija) ir navigacinis GPS įtaisas (8526 pozicija).
                  Nei automatinio duomenų apdorojimo, nei GPS signalų priėmimo funkcijos nelaikytinos pagrindine aparato funkcija.
                  Todėl, atsižvelgiant į 3 bendrosios aiškinimo taisyklės c punktą, aparatas priskirtinas 8526 pozicijai.
               
            
                  
                              7.
                           
                           
                              Keturratė kelių transporto priemonė su 132 kW galios dyzeliniu varikliu, kurios maksimalus greitis 40 km/h.
                              Ši transporto priemonė turi automatinę pavarų dėžę, keturias priekinės eigos pavaras ir vieną atbulinės eigos pavarą bei uždarą kabiną, kurioje įtaisyta tik vairuotojui skirta sėdynė.
                              Prie transporto priemonės važiuoklės pritvirtintas „penktasis ratas“. Šio penktojo rato (balninio sukabinimo) keliamasis aukštis – 60 cm, o maksimali apkrovimo galia – 32 000 kg. Jis skirtas priekabai prikabinti.
                              Transporto priemonė specialiai pritaikyta naudoti prekių paskirstymo centruose, kuriuose atliekamos priekabų manevravimo operacijos.
                           
                        
               
                  8701 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8701, 8701 90 ir 8701 90 90 atitinkančiais prekių aprašymais.
                  Transporto priemonė nepriskirtina 8709 pozicijai, nes ji nėra sukonstruota arba skirta prekėms vežti ir nėra tinkama naudoti ant geležinkelio stoties platformų.
                  Europos Teisingumo Teismas priėmė sprendimą byloje C 495/03 (1), kad tokios rūšies kelių transporto priemonės turi būti priskiriamos 8701 pozicijai.
                  Ji nepriskirtina 870120 subpozicijai kaip kelių vilkikas, pritaikytas puspriekabėms traukti, nes ji nėra tinkama arba skirta važiuoti viešo naudojimo keliais ir vežti krovinius dideliais atstumais.
                  Todėl ši kelių transporto priemonė klasifikuotina kaip vilkikas, priskiriant 8701 90 90 subpozicijai.
               
            
         (1)  [2005] ECR I-8151.